ขอความอนุเคราะห์เจ้าหน้าที่ตำรวจ ในท้องที่ ที่มีพื้นที่รับผิดชอบในการดูแลสัญญาณไฟจราจร บริเวณสี่แยกวัดเบญจฯ

เนื่องจาก เจ้าหน้าที่ตำรวจ ได้มีการปิดการจราจร บริเวณแยกสวนมิสกวัน - ทำเนียบรัฐบาล - แยกพณิชยการพระนคร 

ทำให้รถโดยสารประจำทางที่ผ่านบริเวณดังกล่าว ต้องเลี่ยงไปใช้ถนนศรีอยุธยาแทน

แต่การปล่อยสัญญาณไฟจราจร ไฟเขียวเลี้ยวขวา สั้นมาก ๆ เขียวไม่กี่วินาที ก็ไฟแดงแล้ว

รถที่มาจากทางถนนศรีอยุธยา ช่วงสนามเสือป่า ที่ต้องการเลี้ยวขวา ที่สี่แยกวัดเบญจฯ ต้องรอสัญญาณไฟเขียว มากถึง 5-6 ไฟแดง

หากยังมีการปิดจราจรอย่างต่อเนื่อง รบกวน สน.ที่ดูแลสัญญาณไฟจราจรในพื้นที่ ช่วยปรับเวลาไฟเขียวเลี้ยวขวาอัตโนมัติ เพิ่มให้นานหน่อยครับ

ไม่แน่ใจว่าสี่แยกวัดเบญจ ฯ สน.ดุสิต หรือ สน.นางเลิ้ง เป็นผู้ดูแลครับ แต่รอที่จะเลี้ยวขวานานมาก เพราะไฟเขียวสั้น

ขอความอนุเคราะห์ และขอกราบขอบพระคุณ คุณตำรวจล่วงหน้าครับ